Here is a page extracted from Wikipedia that may contain CSS, HTML, and a lot of unformatted text.

Title: Ramón Tejedor Sanz
Content: Ramón Tejedor Sanz, naixiu de Zaragoza (Comarca Central, Aragón) en 1955, ye un politico aragonés, que estió o noveno President d'o Gubierno d'Aragón dimpués d'a dimisión de José Marco Berges en chinero de 1995 dica mayo d'o mesmo anyo, cuan plega a o poder d'o Partido Popular de Santiago Lanzuela Marina.

Biografía 
Ye licenciau en Fisica por a Universidat de Zaragoza. En representación d'o PSOE estió deputau d'as Corz d'Aragón entre 1983 y 1999. Entre 1986 y 1989 estió director cherent de l'Instituto Tecnolochico d'Aragón, y dimpués vicepresident d'o Consello Social d'a Universidat de Zaragoza. Dimpués de l'arribada de José Marco a o poder en 1993, fue nombrau consellero de Presidencia y Relacions Institucionals d'o Gubierno d'Aragón.

President d'o Gubierno d'Aragón (1995) 
Dimpués d'a dimisión de Marco en chinero de 1995, presidió o Gubierno d'Aragón dica chulio d'o mesmo anyo, cuan plegó a o poder o Partido Popular de Santiago Lanzuela.

Trachectoria posterior 
Dimpués, estió portavoz d'o PSOE en as Corz d'Aragón. Con a tornada d'o PSOE a o Gubierno aragonés, ocupó o cargo de Secretario Cheneral de Relacions con as Cortes. En chulio de 2007 fue nombrau director cheneral d'a Corporación Aragonesa de Radio y Televisión (organismo publico d'o Gubierno d'Aragón pa la emisión de radio y televisión), cargo que ocupó dica septiembre de 2011. Dende chulio de 2015 dirichió l'Instituto Aragonés de Fomento, achencia de desarrollo rechional d'o Gubierno d'Aragón.

Referencias

Se veiga tamién
 Gubierno Marco

Consellers de Presidencia d'a Deputación Cheneral d'Aragón
Naixius de Zaragoza
Presidents d'a Deputación Cheneral d'Aragón
Politicos d'Aragón
Politicos d'o Partido de los Socialistas de Aragón
Deputaus en as Corz d'Aragón por a circumscripción electoral de Zaragoza
Deputaus d'a I Lechislatura d'as Corz d'Aragón
Deputaus d'a II Lechislatura d'as Corz d'Aragón
Deputaus d'a III Lechislatura d'as Corz d'Aragón
Deputaus d'a IV Lechislatura d'as Corz d'Aragón
Gubierno Marco
1955 (naixencias)